
11 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3591 


ΑΠΟΦΑΣΕΙΣ 

Αριθμ. Φ. 400/113/217 291 /Σ.7291 

Προκήρυξη για την Μετάταξη Εθελοντών Μα- 
κράς Θητείας (ΕΜΘ) και Επαγγελματιών Οπλιτών 
(ΕΠ.ΟΠ.) στο Σώμα Μονίμων Υπαξιωματικών του 
Πολεμικού Ναυτικού, Έτους 2017. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α.Το ν. 2292/1995, περί «Οργανώσεως και Λειτουργίας 
Υπουργείου Εθνικής Άμυνας, Διοίκηση και 'Ελεγχος των 
Ενόπλων Δυνάμεων και άλλες διατάξεις» (ΦΕΚ Α'35) και 
ιδίως του άρθρου 5, παράγραφος 3γ. 

β.Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά όργανα», (ΦΕΚ Α' 
98) και ιδίως του άρθρου 90 του Κώδικα Νομοθεσίας ο 
οποίος κυρώθηκε με το άρθρο πρώτο. 

γ. Τα άρθρα 9 ως 13 του ν. 3883/2010 «Υπηρεσιακή 
εξέλιξη και ιεραρχία των στελεχών των Ενόπλων Δυ¬ 
νάμεων - Θέματα διοίκησης των Ενόπλων Δυνάμεων, 
Στρατολογίας και συναφείς διατάξεις», (ΦΕΚ ΑΊ67), 
όπως τροποποιήθηκε με το ν. 4407/2016 (ΦΕΚ Α' 134) 
«Ρύθμιση θεμάτων αρμοδιότητας Υπουργείου Εθνικής 
Άμυνας και άλλες διατάξεις» και ειδικότερα το άρθρο 
10 παράγραφος 1. 


δ. Την ανάθεση αρμοδιοτήτων στον Αναπληρωτή 
Υπουργό Εθνικής Άμυνας σύμφωνα με απόφαση Πρω¬ 
θυπουργού (ΦΕΚ Β' 2144/06 Οκτ. 2015). 

ε.Την υπ'αριθμ. 56 απόφαση του Ανωτάτου Ναυτικού 
Συμβουλίου της 12ης Συνεδρίασης της Ολομέλειας της 
06 Ιουνίου 2017. 

στ. Την υπ' αριθμ. 221/2017 εισηγητική έκθεση του 
Προϊσταμένου Οικονομικών Υπηρεσιών του ΥΠΕΘΑ. 

ζ. Το γεγονός ότι από τις διατάξεις της αποφάσεως 
αυτής δεν προκαλείται οικονομική επιβάρυνση στον 
κρατικό προϋπολογισμό, αποφασίζουμε: 

Άρθρο 1 

Ι.Την Προκήρυξη νιατη Μετάταξη, για το έτος 2017, 
στο Σώμα Μονίμων Υπαξιωματικών του Πολεμικού Ναυ¬ 
τικού, τριών (03) Εθελοντών Μακράς Θητείας (ΕΜΘ) που 
έχουν συμπληρώσει τουλάχιστον πέντε (5) έτη πραγμα¬ 
τικής υπηρεσίας και (02) Επαγγελματιών Οπλιτών (ΕΠ. 
ΟΠ.) που έχουν συμπληρώσει τουλάχιστον δώδεκα (12) 
έτη πραγματικής υπηρεσίας από την κατάταξή τους ως 
ΕΠ.ΟΠ. και έχουν πτυχίο τριτοβάθμιας εκπαίδευσης, πα¬ 
νεπιστημιακού ή τεχνολογικού τομέα ή ισότιμο αναγνω¬ 
ρισμένο τίτλο σπουδών αλλοδαπής, με ειδικότητα που 
προσιδιάζει στον τίτλο σπουδών τους, προς κάλυψη κε¬ 
νών οργανικών θέσεων του βαθμού τον οποίον φέρουν. 

2. Οι προκηρυσσόμενες θέσεις, οι ενδεικτικοί κατε- 
χόμενοι τίτλοι πτυχίων καθώς και οι νέες ειδικότητες/ 
εξειδικεύσεις είναι οι εξής: 


Α/Α 

ΠΡΟΚΗΡΥΣΣΟΜΕΝΕΣ ΘΕΣΕΙΣ 

ΕΝΔΕΙΚΤΙΚΟΙ ΚΑΤΕΧΟΜΕΝΟΙ ΤΙΤΛΟΙ ΠΤΥΧΙΩΝ 

ΝΕΑ ΕΙΔΙΚΟΤΗΤΑ/ΕΞΕΙΔΙΚΕΥΣΗ 

1. 

Ένας (1) ΕΜΘ 

Μηχανολόγων Μηχανικών/Μηχανολογίας 

Τεχνικός Μηχανολογικών Συστημάτων 
(Τ/ΜΗΧ) 

2. 

Ένας (1) ΕΜΘ 

Ηλεκτρολόγων Μηχανικών/Ηλεκτρολογίας 

Ηλεκτρολόγος (ΗΛ) 

3. 

Ένας (1) ΕΜΘ 

Ηλεκτρονικών Μηχανικών/Ηλεκτρονικής 

Τεχνικός Ηλεκτρονικών Συστημάτων/ 
Αυτομάτων Συστημάτων (Τ/ΗΝ/ΑΣ) 

4. 

Ένας (1) ΕΠ.ΟΠ. 

Μηχανολόγων Μηχανικών/Μηχανολογίας 

Τεχνικός Μηχανολογικών Συστημάτων 
(Τ/ΜΗΧ) 

5. 

Ένας (1) ΕΠ.ΟΠ 

Ηλεκτρονικών Μηχανικών/Ηλεκτρονικής 

Τεχνικός Ηλεκτρονικών Συστημάτων/ 
Ραδιοεντοπιστικών Συσκευών (Τ/ΗΝ/ΡΕ) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3591/11.10.2017 


Άρθρο 2 

Δικαίωμα υποβολής αίτησης Μετάταξης στο Σώμα 
Μονίμων Υπαξιωματικών του Πολεμικού Ναυτικού 
έχουν άντρες και γυναίκες Εθελοντές Μακράς Θητείας 
(ΕΜΘ) που έχουν συμπληρώσει τουλάχιστον πέντε (5) 
έτη πραγματικής υπηρεσίας και Επαγγελματίες Οπλίτες 
(ΕΠ.ΟΠ.), αντίστοιχα, που έχουν συμπληρώσει τουλάχι¬ 
στον δώδεκα (12) έτη πραγματικής υπηρεσίας από την 
κατάταξή τους ως ΕΠ.ΟΠ και έχουν πτυχίο τριτοβάθμιας 
εκπαίδευσης, πανεπιστημιακού ή τεχνολογικού τομέα ή 
ισότιμο αναγνωρισμένο τίτλο σπουδών αλλοδαπής, με 
ειδικότητα που προσιδιάζει στον τίτλο σπουδών τους, 
προς κάλυψη κενών οργανικών θέσεων του βαθμού τον 
οποίο φέρουν, εφόσον πληρούν τα κριτήρια του άρθρου 
12 του ν. 3883/2010. 

Άρθρο 3 

Η έννοια του «ισότιμου» κατά νόμο πτυχίου, αναφέρε- 
ται στα προβλεπόμενα του άρθρου 1 του ν. 4009/2011 
(ΦΕΚ ΑΊ 95/6-9-2001), σύμφωνα με το οποίο, η ανώτατη 
εκπαίδευση παρέχεται από τα Ανώτατα Εκπαιδευτικά 
Ιδρύματα (ΑΕΙ) και αποτελείται από τον Πανεπιστημια¬ 
κό Τομέα (Πανεπιστήμια, Πολυτεχνεία και την Ανώτατη 
Σχολή ΚαλώνΤεχνών) καιτονΤεχνολογικόΤομέα [Τεχνο¬ 
λογικά Εκπαιδευτικά Ιδρύματα (ΤΕΙ)]. 

Άρθρο 4 

Οι επιθυμούντες μετάταξη, απαιτείται όπως υποβά¬ 
λουν μέχρι την 30η Οκτωβρίου 2017, προς τη Μονάδα 
ή Υπηρεσία που υπηρετούν την, ως Παράρτημα «Α», 
σχετική αίτηση, επισυνάπτοντας σε αυτήν επικυρωμένο 
αντίγραφο του πτυχίου που κατέχουν. Εάν το πτυχίο ή ο 
μεταπτυχιακός τίτλος σπουδών έχει αποκτηθεί από εκ¬ 
παιδευτικό ίδρυμα της αλλοδαπής, απαιτείται επιπλέον 
η επισύναψη στην αίτηση: 

α. Βεβαίωσης αναγνώρισης των τίτλων σπουδών από 
το Δ.Ο.Α.Τ.Α.Π (Διεπιστημονικός Οργανισμός Αναγνώ¬ 
ρισης Τίτλων Ακαδημαϊκής και Πληροφόρησης), όπως 
ορίζεται στο ν. 3328/2005 (ΦΕΚ Α' 80/1-4-2005). 

β. Επίσημης μετάφρασης από κρατικό φορέα του τίτ¬ 
λου σπουδών στην ελληνική γλώσσα όπως ορίζεται από 
τις κείμενες διατάξεις. 

Οι αιτήσεις αφού πρωτοκολληθούν από τις Υπηρεσί¬ 
ες, απαιτείται όπως υποβληθούν, απευθείας στο ΓΕΝ/ 
Β3, για έλεγχο από την επιτροπή που θα προκόψει με 
μέριμνα της εν λόγω Διευθύνσεως, το αργότερο έως την 
10η Νοεμβρίου 2017. 

Άρθρο 5 

Για την αξιολόγηση της αίτησης μετάταξης λαμβάνο- 
νται υπόψη τα εξής κριτήρια σύμφωνα με το άρθρο 12 
παράγραφο 1 του ν. 3883/2010: 

α. Το αντικείμενο και ο βαθμός του υποβληθέντος πτυ¬ 
χίου, το οποίο πρέπει να προσιδιάζει σε ειδικότητα της 
προς κάλυψη θέσης. 

β. Η κατοχή μεταπτυχιακού τίτλου σπουδών, αναλόγως 
του αντικειμένου τους. 

γ. Τα ουσιαστικά προσόντα του ενδιαφερομένου της 
τελευταίας δεκαετίας, ο βαθμός του οποίου πρέπει να 
είναι τουλάχιστον «λίαν καλώς». 


δ. Ο βαθμός αποφοίτησης του ενδιαφερομένου από 
τα προβλεπόμενα σχολεία της ειδικότητάς του, ο οποίος 
πρέπει να είναι τουλάχιστον «λίαν καλώς». 

ε. Οι τυχόν πειθαρχικές ποινές που έχουν επιβληθεί 
στον ενδιαφερόμενο την τελευταία δεκαετία, αναλόγως 
του χρόνου επιβολής τους και της βαρύτητας της πα¬ 
ράβασης, κατά την αιτιολογημένη κρίση του Ανωτάτου 
Ναυτικού Συμβουλίου. 

Άρθρο 6 

Απορρίπτονται οι αιτήσεις εκείνων που έχουν καταδι¬ 
καστεί αμετάκλητα για κακούργημα, κλοπή, υπεξαίρεση 
(κοινή και στην υπηρεσία), απάτη, εκβίαση, πλαστογρα¬ 
φία, δωροδοκία ή δωροληψία, καταπίεση, απιστία περί 
την υπηρεσία, παράβαση καθήκοντος, συκοφαντική 
δυσφήμιση καθ' υποτροπή, εγκλήματα κατά της γενε¬ 
τήσιας ελευθερίας και οικονομικής εκμετάλλευσης της 
γενετήσιας ζωής, καθώς και για τα αδικήματα των άρ¬ 
θρων 15 έως και 41, 46 έως και 48, 51, 69 έως 71, 82 
έως και 85, 92 έως και 139, 140, 142 έως και 155 του 
Στρατιωτικού Ποινικού Κώδικα. (Άρθρο 12 παράγραφος 
2 του ν. 3883/2010). 

Άρθρο 7 

Η απόφαση του Ανωτάτου Ναυτικού Συμβουλίου 
κοινοποιείται στους ενδιαφερομένους εντός δέκα (10) 
ημερών από το τέλος των εργασιών του. Αυτοί έχουν 
δικαίωμα άσκησης ενδικοφανούς προσφυγής προς τον 
Υπουργό Εθνικής Άμυνας κατά της απόφασης εντός 
προθεσμίας πέντε (5) ημερών από την κοινοποίησή της, 
ο οποίος υποχρεούται να απαντήσει εντός είκοσι (20) 
ημερών από την ημερομηνία της υποβολής της, κατόπιν 
πρότερης υποβολής αιτιολογημένης γνώμης του Ανω¬ 
τάτου Ναυτικού Συμβουλίου. 

Άρθρο 8 

Μετά την άπρακτη πάροδο των ανωτέρω προθεσμιών, 
οι πίνακες μετατασσομένων συντάσσονται εις διπλούν 
και κυρώνονται από τον Υπουργό Εθνικής Άμυνας. Η με¬ 
τάταξη όσων επελέγησαν και ο καθορισμός ειδικότητας, 
οι προαγωγές καθώς και η ένταξη των μετατασσομένων 
στη νέα επετηρίδα ενεργείται με προεδρικό διάταγμα, 
το οποίο εκδίδεται μετά από πρόταση του Υπουργού 
Εθνικής Άμυνας. 

Άρθρο 9 

Οι μεταταχθέντες εγγράφονται στην επετηρίδα της 
νέας ειδικότητάς τους μετά τους υπηρετούντες ομοιο- 
βάθμους τους και εξομοιώνονται πλήρως με τους τελευ¬ 
ταίους ως προς τις υποχρεώσεις και τα δικαιώματά τους, 
πλην αυτών της μετάταξης. 

Άρθρο 10 

Η παρούσα υπουργική απόφαση, αποτελεί αναπό¬ 
σπαστο και ενιαίο σύνολο με τα Παραρτήματα «Α» 
και «Β». 

Άρθρο 11 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Α-1 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 
Β1 -II 

05 Οκτ 17 

ΠΑΡΑΡΤΗΜΑ «Α» 

ΣΤΟ Φ.400/113/217291/Σ.7291 


ΥΠΟΔΕΙΓΜΑ 

ΜΗ ΥΠΗΡΕΣΙΑΚΗ 

ΠΡΟΣ: ΓΕΝ/Β3 Βαθμός- Ειδικ. 

Ονομ/νυμο. 

Πατρώνυμο. 

ΑΜ. 

Υπηρεσία. 

Ημερ/νία. 

ΘΕΜΑ: Μετάταξη Εθελοντή Μακράς θητείας (ΕΜΘ) η Επαννελματία Οπλίτη 

(ΕΠ.ΟΠ.) (επιλέγεται το ορθό) 

ΣΧΕΤ: Άρθρα 9 έως και 13 του Ν.3883/2010 (ΦΕΚ 167 Α'), όπως έχουν 

τροποποιηθεί με το Ν. 4407/16 (ΦΕΚ Α’ 134) «Ρύθμιση θεμάτων αρμοδιότητας 

Υπουρνείου Εθνικής Άμυνας και άλλες διατάξεις» 


1. Αναφέρω ότι είμαι πτυχιούχος . του 

Πανεπιστημίου ή ΤΕΙ (επιλέγεται το ορθό) . και επιθυμώ τη 


μετάταξή μου στο Σώμα Μονίμων Υπαξιωματικών του Πολεμικού Ναυτικού, με νέα 

ειδικότητα . όπως προκύπτει από τον πίνακα Προκήρυξης και 

σύμφωνα με τα αναγραφόμενα στο σχετικό. 

2. Συναφώς, υποβάλλω συνημμένα: 

α. Νόμιμα επικυρωμένο αντίγραφο του πτυχίου μου. 

β. Βεβαίωση αναγνώρισης των τίτλων σπουδών από το Δ.Ο.Α.Τ.Α.Π 
(Διεπιστημονικός Οργανισμός Αναγνώρισης Τίτλων Ακαδημαϊκής και 
Πληροφόρησης), όπως ορίζεται στο Ν. 3328/2005 (ΦΕΚ Α' 80/1-4-2005) 
(απαιτείται μόνο αν το πτυχίο έχει αποκτηθεί από εκπαιδευτικό ίδρυμα της 
αλλοδαπής). 

γ. Επίσημη μετάφραση του τίτλου σπουδών στην Ελληνική γλώσσα 
(απαιτείται μόνο αν το πτυχίο έχει αποκτηθεί από εκπαιδευτικό ίδρυμα της 
αλλοδαπής). 

3. Παρακαλώ για τις δικές σας ενέργειες. 

-Ο/Η- αιτών/ούσα 


Ακριβές Αντίγραφο 

Ανθστής (ΤΗΛ) Β. Λαλιώτη 
Γραμματεία Β’ Κλάδου 


Αρχιπλοίαρχος Δ.Μήλας ΠΝ 
Διευθυντής Β’ Κλάδου 

Ε3-1 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 
Β1 -II 

05 Οκτ 17 

ΠΑΡΑΡΤΗΜΑ «Β» 

ΣΤΟ Φ.400/113/217291/Σ.7291 


ΠΡΟΚΗΡΥΣΣΟΜΕΝΕΣ ΘΕΣΕΙΣ ΠΡΟΣ ΜΕΤΑΤΑΞΗ, ΕΝΔΕΙΚΤΙΚΟΙ 
ΚΑΤΕΧΟΜΕΝΟΙ ΤΙΤΛΟΙ ΣΠΟΥΔΩΝ ΚΑΙ ΝΕΕΣ ΕΙΔΙΚΟΤΗΤΕΣ / ΕΞΕΙΔΙΚΕΥΣΕΙΣ 


ΑΙΑ 

ΠΡΟΚΗΡΥΣΣΟΜΕΝΕΣ 

ΘΕΣΕΙΣ 

ΕΝΔΕΙΚΤΙΚΟΙ 
ΚΑΤΕΧΟΜΕΝΟΙ ΤΙΤΛΟΙ 
ΠΤΥΧΙΩΝ 

ΝΕΑ ΕΙΔΙΚΟΤΗΤΑ 
/ ΕΞΕΙΔΙΚΕΥΣΗ 

1 . 

Ένας (1) ΕΜΘ 

Μηχανολόγων Μηχανικών / 
Μηχανολογίας 

Τεχνικός 

Μηχανολογικών 

Συστημάτων 

(Τ/ΜΗΧ) 

2. 

Ένας (1) ΕΜΘ 

Ηλεκτρολόγων Μηχανικών / 
Ηλεκτρολογίας 

Ηλεκτρολόγος 

(ΗΛ) 

3. 

Ένας (1) ΕΜΘ 

Ηλεκτρονικών Μηχανικών / 
Ηλεκτρονικής 

Τεχνικός 

Ηλεκτρονικών 

Συστημάτων / 

Αυτομάτων 

Συστημάτων 

(Τ/ΗΝ/ΑΣ) 

4. 

Ένας (1) ΕΠ.ΟΠ. 

Μηχανολόγων Μηχανικών / 
Μηχανολογίας 

Τεχνικός 

Μηχανολογικών 

Συστημάτων 

(Τ/ΜΗΧ) 

5. 

Ένας (1) ΕΠ.ΟΠ 

Ηλεκτρονικών Μηχανικών / 
Ηλεκτρονικής 

Τεχνικός 

Ηλεκτρονικών 

Συστημάτων / 

Ραδιοεντοπιστικών 

Συσκευών 

(Τ/ΗΝ/ΡΕ) 


Ακριβές Αντίγραφο 


Αρχιπλοίαρχος Δ.Μήλας ΠΝ 
Διευθυντής Β’ Κλάδου 


Ανθστής (ΤΗΛ) Β. Λαλιώτη 
Γραμματεία Β’ Κλάδου 


Άρθρο 12 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 2017 
Ο Αναπληρωτής Υπουργός 

